Plaaswerkers se nuwe loon kom eers later | Nuus24
Kaapstad – Plaaswerkers sal tot volgende jaar April moet wag vir ‘n verhoogde minimumloon, het die minister van arbeid, Mildred Oliphant, Dinsdag gesê.Landbou.com het berig dat wetgewing vir sektorale vasstellings bepaal dat veranderings slegs gedoen kan word wanneer al die wetgewende prosesse afgehandel is en ’n jaar verloop het sedert ‘n bedrag vasgemaak was.Plaaswerkers in die Wes-Kaap vra ’n minimumloon van R150 per dag. Dit is tans R70 per dag.Oliphant het dit duidelik gemaak dat die afsnypunt van 4 Desember om die loongeskil op te los nie haalbaar is nie, omdat “die Wet op basiese diensvoorwaardes voorskryf dat sektorale vasstellings slegs hersien kan word wanneer dit vir ten minste 12 maande in plek was.”Die huidige vasstelling is in Maart vanjaar hersien.Lees verder.Volg Nuus24 op Twitter.– Landbou.com